钦定古今图书集成/明伦汇编/交谊典/第031卷 > 宋胡大初昼帘绪论 > 《答杜微书》前人
## 钦定古今图书集成/明伦汇编/交谊典/第031卷 > 宋胡大初昼帘绪论 > 《答杜微书》前人

微自乞老病求归，亮又与书答之，拜谏议大夫，以从其志。

曹丕篡弑，自立为帝，是犹土龙刍狗之有名也。欲与
群贤因其邪伪，以正道灭之，怪君未有相诲，便欲求
还于山野，丕又大兴劳役，以向吴、楚。今因丕多务，且
以闭境勤农，育养民物，并治甲兵，以待其挫，然后伐
之，可使兵不战，民不劳而天下定也。君但当以德辅
时耳，不责君军事，何为汲汲欲求去乎！